Magyar szaklexikográfia - TINTA Könyvkiadó Webáruház
Magyar szaklexikográfia
A Lexikográfiai füzetek 2014-ben megjelent 7. kötete a magyar vonatkozású szaklexikográfiát mutatta be angol és német nyelven a lexikográfia iránt érdeklődő, magyarul nem értő olvasóknak. A kötet szerzői fontos küldetésüknek tekintették és tekintik ma is, hogy a magyar szakszótárírás múltját és jelenét összegző kutatási eredményeiket az érdeklődők magyar nyelven is megismerhessék. E törekvés hozta létre jelen kötetünket. Tanulmányaink nagymértékben támaszkodnak a 7. füzetben foglaltakra, ám újabb kötetünk további kutatások révén – újabb adalékokkal gazdagodva – a jelenlegi magyar vonatkozású szaklexikográfia első nagyobb magyar nyelvű összefoglalásának is tekinthető.
A tanulmányok szerzői egyetemi oktatók, lexikográfusok, hivatásos fordítók, terminológusok, akik maguk is szakszótárak szerkesztői, a szakszótárírás kérdéseivel behatóan foglalkozó, szakszótári koncepciókat kidolgozó kutatók.
A kötet elméleti és módszertani témájú tanulmányai ismertetik a magyar egy-, két- és többnyelvű szaklexikográfia történetét, elméletének kibontakozását, kutatási területeit, megvalósítandó feladatait, rámutatnak a lexikológiai és terminológiai vizsgálatok jelentőségére, majd a hatodik – kilépve a nyomtatott szakszótárak keretei közül – az új technológia: a jól működő interaktív elektronikus adatbázis bemutatásával a szaklexikográfia fogalmának kitágítását vetíti elénk. A további tanulmányok szerzői az egyes szakterületek (gazdaság, jogtudomány és közigazgatás, matematika, mezőgazdaság és környezetvédelem, műszaki tudományok, orvostudomány, sport) szótártörténetének kikutatását és bemutatását, valamint a felkutatott szótárak kritikai elemzését is felvállalták.
Muráth Judit
9789638562272
443 g/db
Muráth Judit: A magyar szaklexikográfia – történeti áttekintés / 9
Fata Ildikó – Muráth Judit: A magyarországi meta-szaklexikográfiai kutatásokról / 37
Fischer Márta: Terminológiai munka a szaklexikográfia szolgálatában / 75
Csák Éva: A szaknyelvek sajátosságai a gazdasági nyelv vonatkozásában: dinamika, neologizmusok, ekvivalencia / 102
Murányiné Zagyvai Márta: Mozaikszók a magyar és német két- vagy többnyelvű szakszótárakban / 113
Kardos Orsolya – Rádai-Kovács Éva: IATE 2 – az Európai Unió terminológiai adatbázisának új verziója / 136
Csák Éva – Kriston Renáta – Szamosmenti Marianne: Gazdasági szótárak Magyarországon / 156
Pókay Marietta – Szép Beáta – Bojcsevné Kovács Terézia – Hőnig Klára: Jogi szakszótárak / 189
Czékmán Orsolya: A magyar matematikai szótárak a 20. században / 225
Dróth Júlia – Turcsányi Gábor: Egy-, két- és többnyelvű mezőgazdasági és környezetvédelmi nyomtatott szakszótárak áttekintése / 252
Seidl-Péch Olívia: A műszaki szaklexikográfia Magyarországon / 273
Fogarasi Katalin – Zrínyi Andrea – Meiszter Erika: A magyar orvosi szaknyelv szaklexikográfiája / 302
Bérces Edit: Magyar sportlexikográfia / 322
A kötet szerzői / 343